| **Arūnas Šarka** |
| --- |
|  |
| Veikla | teisininkas |
| Sritis | komercinė teisė |
| Organizacijos | Advokatų kontora „Šarka, Jankauskas" |
| Pareigos | advokatas partneris, vadovas |
|  |
| Alma mater | Vilniaus universiteto Teisės fakultetas |

**Arūnas Šarka** – teisininkas, verslo teisės advokatas, advokatų kontoros „Šarka, Jankauskas" vadovas, vienas iš jos steigėjų, buvęs advokatų kontoros „Šarka, Sabaliauskas, Jankauskas" advokatas partneris, steigėjas ir seniūnas.

Biografija
----------

Vilniaus universiteto Teisės fakultete baigė teisę, įgijo teisininko kvalifikaciją. Dalyvavo IRZ fondo remiamoje Advokatų stažuočių programoje Bonoje (Vokietija).

1993 m. pradėjo bendradarbiauti su Vokietijos advokatų kontoros „Lang, von Bülow & Collegen" Heilbrone teisininkais. Nuo 1995 m. užsiima teisine praktika. 2001 m. Kauno advokatų kontoros advokatas, nuo 2001 m. rugsėjo mėn. 13 d. advokatų kontoros „Šarka, Sabaliauskas ir partneriai" advokatas, seniūnas, steigėjas (kartu su advokatu Linu Sabaliausku), nuo ~2003 m. advokatų kontoros „Šarka, Sabaliauskas, Jankauskas" advokatas, seniūnas, o nuo 2011 m. birželio 15 d. advokatų kontoros „Šarka, Jankauskas" vadovas. Praktikos sritys – Nekilnojamojo turto teisė, komercinė teisė, įmonių teisė. Vadovauja dviejų advokato padėjėjų praktikai.

2006 m. lapkričio 7 d. dalyvavo Baltijos valstybių verslo dienose (vok. *Wirtschaftstag Baltikum*) Hano oro uoste, Lietuvos pristatymo užsiėmime (*Länderworkshop Litauen*) Heseno žemės policijos mokyklos konferencijų centre skaitė pranešimą „Teisinės sąlygos Lietuvoje - Įmonių steigimas, mokesčių ir darbo teisė" (vok. *Rechtliche Rahmenbedingungen in Litauen - Firmengründung, Steuer- und Arbeitsrecht*). 2005 m. Europos advokatų federacijoje – pranešimą apie Lietuvos advokatūros praeitį bei dabartį, Lietuvos Respublikos advokatūros įstatymą, ES valstybių narių advokatų teisę teikti teisines paslaugas Lietuvoje, Lietuvos advokatūros problemas. 2009 m. gruodžio 1 d. seminare „Verslo plėtra Vokietijoje" skaitė pranešimą tema „Teisinė aplinka įmonės steigimui Vokietijos Federacinėje Respublikoje". Paskelbė straipsnių verslo spaudoje verslo teisės temomis.

Lietuvos advokatūros narys. Nuo 2004 m. iki 2010 m. Vokietijos ir Baltijos šalių prekybos rūmų regioninės valdybos (Lietuvoje) narys.

Moka vokiečių, rusų, anglų kalbas.

Šaltiniai
---------

1. ↑  Vokietijos advokatų kontoros „Lang, von Bülow & Collegen" tinklavietė
2. ↑  NLCC bronze member: Šarka, Sabaliauskas, Jankauskas[neveikianti nuoroda] (44 psl.)
3. ↑  Arūnas Šarka („Infolex" inf.)
4. ↑  Arūnas Šarka (Lietuvos advokatų tarybos informacija)
5. ↑  Wirtschaftstag Baltikum am Flughafen Hahn[neveikianti nuoroda] (Zentrale für Produktivität und Technologie Saar e.V. ZPT-Dienste aktuell, 11-12/2006)
6. ↑  Europos advokatų federacijos informacija Archyvuota kopija 2010-01-31 iš Wayback Machine projekto. (pranc. *La Fédération des barreaux d’Europe*)
7. ↑  2009 m. gruodžio 1 d. Seminaras „Verslo plėtra Vokietijoje" Archyvuota kopija 2010-03-08 iš Wayback Machine projekto. (LEPA inf. seminarų ir konferencijų medžiaga)
8. ↑  Bendrovės vadovas gali būti atleistas ir kol serga Archyvuota kopija 2016-03-05 iš Wayback Machine projekto. („Mano karjera", 2009.08.19 10:50)
9. ↑  Vokietijos ir Baltijos šalių prekybos rūmų prezidentu perrinktas W. Schilli („Klaipėda", 2010-01-27, 12:02)
10. ↑  Arūnas Šarka Archyvuota kopija 2010-03-29 iš Wayback Machine projekto. (Advokatų kontoros „Šarka, Sabaliauskas, Jankauskas" informacija)